Тыркум деж адыгэ щIалэгъуалэ гуп я хэкужым макIуэ,я лъахэр зэрагъэцIыхуну,я благъэхэм зэпащIэжыну.

Тыркум икIыу Къэбэрдейм я хэкужь ялъагъун папщIэ кIуэну зызыгъэхьэзыр щIалэгъуалэ гупым дахыхьащ.

Хуитыныгъэ радио: “ Гъубжхэ Ариф, зэрысщIэмкIэ уэ хэкум етIыуанэу укIуэнущ, Тыркум щыпсэу адыгэхэмрэ хэкурыс адыгэхэм зэмыщхьыу сыт нэхъ гу зылъыптар,хабзэ,бзэ илъэныкуъэкIэ?
Гъубж Ариф: “ Сэ хэкум сыкIуакъым,сыкIуэжауэ аращ. Куэдым гу лъыстащ,ди хабзэхэм Iэджэр зытохуэ, ди шхыныгъуэхэри аращ. Дэ дыщыпсалъэкIэ Тыркубзэ къыхыдогъахуэ,абыхэми урысыбзэ къыхагъахуэ. Сэ урысыбзэ зэрызмыщIэм папщIэ тIэкуи гугъу сехьащ. Хэкум си Iыхблыхэм идеж сыщыIащ,мыбы хуэду абии ди благъэ куэду щыIэщ. Сэ Къэбэрдейм сыщыIащ, Хьэбэз Черкески сыщыIащ ауэ си благъэхэр Налшык,Бэхъсан Черек лъэныкуъэхэм щопсэухэр.

Хуитыныгъэ радио:“ Даухэ дюндар доупщI, Уэри укIуэнущ Къэбэрдейм,сыт хуэдэ фIыгъуэ къыфхуихьыну къыпщыхъурэ фи  хэку фыздэкIуэжым?
Дау Дюндар: “Япэрауэ,я хэкужьыр ялъагъунущ. ИтIанэ абы я гъащIэр,я дуней тетыкIэр, я псэлъэкIэхэр. Дэ Тыркум щыпсэу Адыгэхэр дыпсалъэ къудей фIэкIа тхыбзэ диIэкъым, деджэфкъым,дыщыпсалъэм идежи иныкъуэм нэхърэ нэхъыбэр Тыркубзэщ. Ди хэкужым дыкIуа нэужь мис ахэм теухуауэ ди щыуагъэхэр къэтщIэнущ. ЖаIу зэхэтха къудейхэр пэжыу тлъагъунущ. Пэжыр къыдгурыIуэнущ. Сэ сызэреплъымкIэ нэхъыщIэ цIыкIухэр нэхъапэж кIуэн хуейщ хэкужьым. Ахэм яныбжьэгъухэм бзэр нэхъ яIурылъыу зэралъагъуу нэхъ тегушхуэнухэщ. КъызхэкIар нэхъ IупщIыу зэрагъэщIэнущ.

Хуитыныгъэ радио: “ Даухэ Аишэ, уэ сыт хэкум ущIэкIуэну уи щхьэусыгъуэр?
Дау Аишэ: “ Адыгэхэр Кавказым дыкъикIащ,ар ди хэкущ, иджы мыбы Адыгэ нэхъыбэ дыщопсэур, ауэ дыщызэтемыхуэ Iэджэ диIэу щытщ. Дэ мыбдеж Iэджэ тIэщIэхуащ. Ди хэкужьыр тлъагъуну динэр къокI. Абы дырогуфIэ.

Емуз Баязыт, Хуитыныгъэ радио, Тырку.